Danae Mercer er óhrædd við að sýna líkamann eins og hann er í raun og veru . skjáskot / Instagram Á Instagram er ekki bara að finna áhrifavalda sem sýna glansmyndir og fegraðar myndir af raunveruleikanum . Áhrifavaldurinn Danae Mercer birti nýlega myndband þar sem hún sýnir appelsínuhúðina vel og segist hafa viljað sjá meiri ófullkomleika þegar hún var yngri . Mercer segist hafa viljað sjá fleiri líkama eins og sinn líkama þegar hún var yngri . Mjúka líkama með slitförum og appelsínuhúð . Segist hún óska þess að hún hefði séð fleiri sterkar konur en mjóar . Að lögð hefði verið áhersla á heilsu í stað hungurs . Hefði hún viljað að fleiri konur hefðu stigið fram og lagt áherslu á að appelsínuhúð væri eðlileg af því hún er það . Mercer leggur þó ekki bara áherslu á hversu slæmar fyrirmyndir voru fyrir nokkrum árum . Segist hún einnig vera þakklát fyrir það að meiri fjölbreytni sé sýnilegri nú en áður .